ભાવનગર શહેરમાં સવારથી બપોર સુધીમાં હળવો વરસાદ વરસ્યો હતો જ્યારે જિલ્લામાં મહુવા તાલુકામાં એક ઈંચ તથા અન્ય તાલુકામાં હળવા ભારે ઝાપટા વરસ્યા હતા.રાજ્યના હવામાન વિભાગ દ્વારા આગામી ૪૮ કલાકમાં સૌરાષ્ટ્ર તથા દક્ષિણ ગુજરાતમાં ભારેથી અતિભારે વરસાદ થવાની ચેતવણી જાહેર કરી હતી જેમા ભાવનગર શહેર જિલ્લાનો પણ ચેતવણીમાં સમાવેશ કરવામાં આવ્યો છે. હવામાન વિભાગની આગાહીને ૨૪ કલાક પૂર્ણ થયા બાદ ભાવનગર શહેરમાં સવારથી બપોર સુધીમાં માત્ર ઝરમરીયો વરસાદ થયો હતો જ્યારે મહુવા તાલુકામાં એક ઈંચ જેવી મેઘ મહેર વરસી છે. આ સિવાય તળાજા પાલીતાણા, ગારીયાધાર, વલભીપુર, પંથકમાં હળવા ભારે ઝાપટાઓ વરસ્યા હતા તથા જેસર તાલુકામાં પણ અડધા ઈંચ વરસાદ થયો છે.